smcproject/ml-wiki-sentences huggingface dataset:
ദേശവാസികളായ ഭക്തജനങ്ങളിൽ നിന്നും തെരഞ്ഞെടുക്കപ്പെട്ട ക്ഷേത്ര സേവാസമിതി ക്ഷേത്രഭരണം നിർവഹിക്കുന്നു.
ആയിരവില്ലി ക്ഷേത്രദേവസ്വം നമ്പർ.
Q136/74 ആയി രജിസ്റ്റർ ചെയ്തിട്ടുണ്ട്.
കേരളത്തിൽ തന്നെ അത്യപൂർവമായ നടരാജമൂർത്തി ഭാവത്തിലാണ് ഇവിടുത്തെ ശിവപ്രതിഷ്ഠ.
ക്ഷേത്രത്തിനെ പ്രാദേശികമായി 'പാറേമ്പലം' എന്ന് നാട്ടുകാർ വിളിച്ചുപോരുന്നു.
ഇതിന് കാരണമായുള്ളത് ക്ഷേത്രപരിസരത്ത് സ്ഥിതി ചെയ്യുന്ന കൂറ്റൻ പാറയാണ്.
ഇത്രയും വലിപ്പമുള്ള പാറ അടുത്തെങ്ങും കാണാൻ സാധിക്കുന്നില്ല.
ഇത് ക്ഷേത്രത്തിന് അലങ്കാരമായും ദേശവാസികൾക്ക് കൗതുകമായും നിലകൊള്ളുന്നു.
മണ്ഡലകാലത്ത് ചിറപ്പും വിളക്കും ഭക്‌തർ വഴിപാടായി നടത്തിവരുന്നു.
കൂടാതെ ശിവരാത്രി , നവരാത്രി , തിരുവാതിര തുടങ്ങിയ ആഘോഷങ്ങളും ക്ഷേത്രത്തിൻ്റെ സവിശേഷതയാണ്.
കുംഭമാസത്തിലെ പൂരം നക്ഷത്രത്തിൽ ഭഗവാൻ്റെ തിരുന്നാൾ ആഘോഷിക്കുന്നു.
പൂരം നക്ഷത്രത്തിൽ ആറാട്ട് വരത്തക്കവണ്ണം ഏഴ് ദിവസത്തെ ഉത്സവം കൊണ്ടാടുന്നു.
ആദ്യ ദിവസം സന്ധ്യയ്ക്ക് ശേഷം തൃക്കൊടിയേറ്റ് നടത്തി ഏഴാംനാൾ വൈകിട്ട് ആറാട്ട് നടത്തി മഹാദീപാരാധനയ്ക്ക് ശേഷം തൃക്കൊടിയിറങ്ങുന്നതോടുകൂടി ഉത്സവം പര്യവസാനിക്കുന്നു.
ആറാട്ടിന് ഭഗവാ ആനപ്പുറത്ത് എഴുന്നള്ളി മുക്കടയാറ്റിൽ എത്തുകയും ആറാട്ടിനുശേഷം മുക്കടവ്, വെട്ടിത്തിട്ട, അലിമുക്ക്, പൂവണ്ണുംമ്മൂട്, ചീവോട് വഴി ക്ഷേത്രസന്നിധിയിൽ എത്തി ചേരുകയും ചെയ്യുന്നു.
ഉത്സവത്തോടൊപ്പം ശ്രീമദ്ഭാഗവത സപ്താഹ ജ്ഞാനയജ്ഞവും കൂടി വർഷാവർഷം നടത്തപ്പെടുന്നു.
പുനലൂർ - മൂവാറ്റുപുഴ സംസ്ഥാനപാതയിൽ പുനലൂർ - പത്തനാപുരം റൂട്ടിൽ അലിമുക്ക് ജംഗ്ഷനിൽ നിന്ന് അല്പംമാറി ഈ ക്ഷേത്രം സ്ഥിതി ചെയ്യുന്നു.
പുനലൂർ പട്ടണത്തിൽ നിന്നും 5 km സഞ്ചരിച്ചാൽ അലിമുക്ക് വഴി ക്ഷേത്രത്തിൽ എത്തിച്ചേരുവാൻ സാധിയ്ക്കും.
പത്തനാപുരം പട്ടണത്തിൽ നിന്നും 8 km സഞ്ചരിച്ചാൽ അലിമുക്ക് വഴി ക്ഷേത്രസന്നിധിയിൽ എത്തിച്ചേരാൻ സാധിക്കുന്നതാണ്.
അലിയ മാഗ്ദ എൽമാഹ്ദി ഇംഗ്ലീഷ് വിലാസം https://ml.wikipedia.org/wiki/Aliaa_Magda_Elmahdy എൽമാഹ്ദിയുടെ ബ്ലോഗിലെ ചിത്രത്തിന്റെ മാതൃകയിലുള്ള സ്റ്റെൻസിൽ ഗ്രാഫിറ്റി.
സമീറ ഇബ്രാഹീമിന്റെ കേസും പ്രതിപാദിക്കുന്നുണ്ട്.
ഈജിപ്റ്റുകാരിയായ ഇന്റർനെറ്റ് പ്രവർത്തകയും സ്ത്രീസ്വാതന്ത്ര്യവാദിയുമാണ് അലിയ മാഗ്ദ എൽമാഹ്ദിy ( അറബി : علياء ماجدة المهدى ‬ , IPA: [ʕælˈjæːʔ ˈmæɡdæ (ʔe)lˈmæhdi, ˈʕæljæ- ] ; ജനനം 1991 നവംബർ 16).
സ്വന്തം നഗ്നചിത്രം തന്റെ ബ്ലോഗ്സ്പോട്ട് പേജിൽ പ്രസിദ്ധീകരിക്കുകയും അതെപ്പറ്റി ഫേസ്‌ബുക്കിൽ "അക്രമവും വർഗ്ഗീയതയും ലിംഗഭേദവും ലൈംഗിക അക്രമങ്ങളും കപടനാട്യങ്ങളും നിറഞ്ഞ സമൂഹത്തിനെതിരായ മുറവിളികൾ" എന്ന് വിവരിക്കുകയും ചെയ്തതിലൂടെയാണ് എൽമാഹ്ദി പ്രശസ്തയായത്.
ഇതിനുശേഷം എൽമാഹ്ദിക്ക് പല വധഭീഷണികളും ലഭിച്ചു.
"സെക്യുലാർ, ലിബറൽ, സ്ത്രീസ്വാതന്ത്ര്യവാദി, സസ്യഭുക്ക്, വ്യക്തിസ്വാതന്ത്ര്യവാദി, ഈജിപ്റ്റുകാരി" എന്നിങ്ങനെയാണ് എൽമാഹ്ദി സ്വയം വിവരിക്കുന്നത്.
16 വയസ്സോടെ താൻ യുക്തിവാദിയായി എന്നും എൽമാഹ്ദി വിവരിക്കുന്നു.
2013-ൽ എൽമാഹ്ദി സ്വീഡനിൽ രാഷ്ട്രീയാഭയം തേടി.
തട്ടിക്കൊണ്ടുപോകപ്പെടുകയും ബലാത്സംഗശ്രമത്തിൽ നിന്ന് രക്ഷപെടുകയും ചെയ്ത ശേഷം ജയിലിലാക്കുമോ എന്ന ഭയത്താലാണ് അഭയം തേടിയത്.
പിന്നീടുള്ള പ്രവർത്തനങ്ങൾ ഫെമെൻ പ്രവർത്തകർ എൽമാഹ്ദിയ്ക്ക് അനുകൂലമായി പാരിസിൽ പ്രകടനം നടത്തുന്നു
തന്റെ പ്രതിഷേധരീതി തുടർന്നുകൊണ്ട് എൽമാഹ്ദി പുരുഷന്മാരോട് അവർ ബുർഖ ധരിച്ചുനിൽക്കുന്നതിന്റെ ചിത്രങ്ങൾ നൽകാൻ ആവശ്യപ്പെട്ടു.
"കപടനാട്യങ്ങൾ സംബന്ധിച്ച് ധാരണ വളർത്താനുള്ള ശ്രമം" എന്നായിരുന്നു എൽമാഹ്ദി ഇതിനെ വിശേഷിപ്പിച്ചത്.
സ്ത്രീകളോട് "നിങ്ങൾ ബുർഖ ഉപേക്ഷിക്കാൻ ആഗ്രഹിക്കുന്ന പക്ഷം തങ്ങളുടെ മുഖം ഓൺലൈനായി പ്രസിദ്ധീകരിക്കാൻ അയച്ചുതരൂ" എന്നും എൽമാഹ്ദി ആവശ്യപ്പെട്ടിരുന്നു.
2014 ഓഗസ്റ്റിൽ ഷൂസ് മാത്രം ധരിച്ചുകൊണ്ട് ഐസിസ് കൊടിയിലേയ്ക്ക് ആർത്തവരക്തമൊഴുക്കുന്ന ചിത്രം എൽമാഹ്ദി ഓൺലൈനിൽ പോസ്റ്റ് ചെയ്തു.
മറ്റൊരു സ്ത്രീ ഐസിസ് കൊടിയിൽ മലവിസർജ്ജനം ചെയ്യുന്നതും ഈ ചിത്രത്തിൽ ദൃശ്യമായിരുന്നു.
ഇസ്ലാമിക രാജ്യങ്ങളിലെ മാദ്ധ്യമങ്ങളിൽ ഈ ചിത്രം പ്രസിദ്ധീകരിച്ചില്ല.
ഐസിസ് കൊടിയിൽ ഇസ്ലാമിക വിശ്വാസപ്രസ്താവന എഴുതിയിരിക്കുന്നതിനാലായിരുന്നു ഇത്.
അവലംബം പുറത്തേയ്ക്കുള്ള കണ്ണികൾ Aliaa Magda Elmahdy എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Elmahdy's CNN interview Elmahdy's interview about her alleged beating in Tahrir Square Archived 2011-12-08 at the Wayback Machine .
Israeli women strip nude to support Elmahdy
അലിയ മൊൽദഗുലോവ
സോവിയറ്റ് യൂനിയനിലെ ഒരു ഒളിപ്പോരാളിയായിരുന്നു അലിയ മൊൽദഗുലോവ .
അലിയ നുർമുഹമ്മദ്ഗിസി മൊൽദഗുലോവ എന്നാണ് പൂർണനാമം.
( English : Aliya Nurmuhametqyzy Moldagulova ( Kazakh : Әлия Нұрмұхамедқызы Молдағұлова )).
1944 ജനുവരി 14ന് 18ാം വയസ്സിൽ യുദ്ധത്തിലേറ്റ പരിക്കിനെ തുടർന്ന് മരണപ്പെട്ടു.
ഹീറോ ഓഫ് ദ സോവിയറ്റ് യൂനിയൻ പദവി ലഭിച്ചിട്ടുണ്ട്.
1925 ഒക്ടോബർ 25ന് സോവിയറ്റ് യൂനിയന്റെ ഭാഗമായിരുന്ന കസാഖ് സോവിയറ്റ് സോഷ്യലിസ്റ്റ് റിപ്പബ്ലിക്കിലെ ബുലാകിൽ ജനിച്ചു.
ചെറുപ്പത്തിൽ തന്നെ മാതാപിതാക്കൾ മരണപ്പെട്ടു.
ഖസാഖ്സ്ഥാനിലെ ഏറ്റവും വലിയ നഗരമായ അൽമാട്ടിയിൽ അമ്മാവനോടൊപ്പം ജീവിച്ചു.
അമ്മാവൻ മിലിറ്റടി ട്രാൻസ്‌പോർട് അക്കാദമിയിൽ അംഗമായതിനെ തുടർന്ന് 1935 ഓടെ അമ്മാവനോടൊപ്പം സെന്റ് പീറ്റേഴ്‌സ് ബർഗിലേക്ക് താമസം മാറ്റി.
1939ൽ 14ാം വയസ്സിൽ അലിയയ്യയെ അനാഥ മന്ദിരത്തിലാക്കി.
1942ൽ ലഡോക തടാകം വഴി യുദ്ധം ആരംഭിച്ചതോടെ അനാഥ മന്ദിരത്തിൽ നിന്ന് ഒഴിപ്പിച്ചു.
സെക്കണ്ടറി വിദ്യാഭ്യസം പൂർത്തിയാക്കിയതിന് ശേഷം റിബിൻസ്‌ക് ഏവിയാടെക്‌നിക്കൽ സ്‌കൂളിൽ സ്‌കോളർഷിപ്പോടെ പഠനം നടത്തി.
റിബിൻസ്‌ക് ഏവിയാടെക്‌നിക്കൽ സ്‌കൂളിലെ പഠനം പൂർത്തിയാക്കിയതിന് ശേഷം മൂന്നു മാസത്തേക്ക് റെഡ് ആർമിയിൽ ചേരാനായി അപേക്ഷ നൽകി.
യുദ്ധ പരിശീലനത്തിനായി 1943 മെയ് മാസം സെൻട്രൽ വിമൻസ് സ്‌നിപ്പർ ട്രൈനിങ് സ്‌കൂളിൽ ചേർന്നു.
ജൂലൈയിൽ സൈനികയായി പ്രതിജ്ഞ എടുത്തു.
54ാം റൈഫിൾ ബ്രിഗേഡിൽ നിയമിതയായി.
1944 ജനുവരിയില് നൊവോസൊകൊൽനികി-ഡിനോ റെയിൽ വേയിൽ വെച്ച് അലിയയുടെ ബ്രിഗേഡിനെ ജർമ്മൻ ആക്രമിച്ചു.
ഇതോടെ, ബ്രിഗേഡിന്റെ കമാന്ററെ കാണാതായി.
അലിയ കമാന്റർ സ്ഥാനം ഏറ്റെടുത്ത് തന്റെ ബറ്റാലിയനെ ഉപയോഗിച്ച് ജർമ്മൻ നിരക്കെതിരെ പോരാടി.
പോരാട്ടത്തിനിടെ കുഴിബോംബ് സ്‌ഫോടനത്തിൽ അലിയക്ക് പരിക്കേറ്റെങ്കിലും യുദ്ധം ഏറെ താമസിയാതെ ജർമ്മൻ പടയുടെ വെടിയേറ്റ് മരിച്ചു.
സോവിയറ്റ് യൂനിയനിലെ പരമോന്നത സൈനിക ബഹുമതികളായ ഹീറോ ഓഫ് ദ് സോവിയറ്റ് യൂനിയൻ, ഓർഡർ ഓഫ് ലെനിൻ എന്നിവ നേടി.
റഷ്യയിലെ പ്‌സ്‌കോവിലെ മൊനാകൊവോയിൽ കൂട്ട ശവക്കല്ലറയിലാണ് മറവ് ചെയ്തിരിക്കുന്നത്.
അലിയയുടെ സൈനിക സേവനത്തിനിടെ മൊത്തം 91 ശത്രുസൈനികരെ കോാലപ്പെടുത്തിയിട്ടുണ്ട്.
പൈതൃകം രണ്ടാം ലോക മഹായുദ്ധം അവസാനിച്ചതിന്റെ 50ാം വാർഷികത്തിന്റെ ഭാഗമായി 1995 മെയ് 9ന് കസാഖിസ്ഥാൻ അലിയയുടെ സ്മരണക്കായി തപാൽ സ്റ്റാമ്പ് പുറത്തിറക്കി.
കസാഖിസ്ഥാന്റെ തലസ്ഥാന നഗരമായ അസ്താനയിൽ 1997ൽ അലിയയുടെ പേരിൽ സ്മാരകം നിർമ്മിച്ചു.
ചിത്രശാല 1975ൽ പുറത്തിറക്കിയ അലിയുടെ ചിത്രം മുദ്രണം സോവിയറ്റ്‌ തപാൽ കവർ 1995ൽ കസാഖിസ്ഥാൻ അലിയയെ ചിത്രീകരിച്ച് പുറത്തിറക്കിയ തപാൽ സ്റ്റാമ്പ്‌ അവലംബം ↑ ↑ ↑ ↑ ↑
അലിയാ അൽ ഹുസൈൻ ഇംഗ്ലീഷ് വിലാസം https://ml.wikipedia.org/wiki/Alia_Al-Hussein
ജോർദാൻ രാജ്ഞിമാരിൽ ഒരാളും ജോർദാനിലെ ഹുസൈൻ രാജാവിന്റെ മൂന്നാമത്തെ ഭാര്യയുമായിരുന്നു അലിയാ ബഹാഹുദ്ദീൻ ഥൗഖാൻ - Alia Baha ud-din Toukan ( അറബി : علياء بھاء الدين طوقان ‬ ) (25) എന്ന അലിയാ അൽ ഹുസൈൻ .
1972ൽ വിവാഹിതയായ ഇവർ 1977ൽ നടന്ന ഹെലികോപ്റ്റർ അപകടത്തിൽ മരണപ്പെട്ടു.
ജോർദാന്റെ തലസ്ഥാനമായ അമ്മാനിലെ ഇന്റർനാഷണൽ എയർപോർട്ട് ഇവരുടെ പേരിലാണ്.
ജീവിത പശ്ചാതലം
സയ്യിദ് ബഹാഹുദ്ദീൻ ഥൗഖാന്റെയും ഹനാൻ ഹാശ്മിയുടെയും മകളായി 1948 ഡിസംബർ 25ന് ഈജിപ്തിലെ കെയ്‌റോയിൽ ജനിച്ചു .
ബ്രിട്ടൺ, ഇറ്റലി, തുർക്കി, ഈജിപ്റ്റ് എന്നിവിടങ്ങളിലെ ജോർദാൻ സ്ഥാനപതിയായിരുന്നു അലിയായുടെ പിതാവ്.
ഫലസ്തീനിലെ നാബ്‌ലസ് സ്വദേശിയായ അദ്ദേഹം ജോർദാനിലെ അമ്മാനിനടുത്തുള്ള സാൽടിൽ സ്ഥിരതാമസമാക്കുകയായിരുന്നു .
ജോർദാന്റെ ഭരണഘടന എഴുതുന്നതിൽ രാജാവായിരുന്ന അബ്ദുള്ള ഒന്നാമനെ സഹായിച്ചിരുന്നു ഇദ്ദേഹം.
കൂടാതെ അമേരിക്കയിലേക്കുള്ള ജോർദാന്റെ ആദ്യത്തെ അംബാസഡറായയും സേവനമനുഷ്ടിച്ചിട്ടുണ്ട്.
പിതാവിന്റെ നയതന്ത്ര യാത്രകൾക്കിടെ ഈജിപ്റ്റ്, തുർക്കി, ലണ്ടൻ, അമേരിക്ക, റോം എന്നിവിടങ്ങളിൽ ജീവിച്ചു.
ലണ്ടനിലെ ചർച്ച് സ്‌കൂളിലാണ് ഇളയ സഹാദരൻ അബ്ദുള്ളയും അലിയയും പ്രാഥമിക വിദ്യാഭ്യാസസം പൂർത്തിയാക്കിയത്.
ചിക്കാഗോയിലെ ലൊയോള സർവ്വകലാശാലയിലെ റോം സെന്റർ ഓഫ് ലിബറൽ ആർട്‌സിൽ വിദ്യാഭ്യാസം നേടി.
ന്യുയോർക്കിലെ ഹൻടർ കോളേജിൽ നിന്ന് സോഷ്യൽ സൈക്കോളജിയോടു കൂടിയ രാഷ്ട്രമീമാംസയിൽ ബിരുദം നേടി.
എഴുത്തിലും സ്‌പോർടിസിലും തൽപരയായിരുന്നു.
കുടുംബം അലിയാ രാജ്ഞിയും (ഇടത്) ഹുസൈൻ രാജാവും അമേരിക്കൻ പ്രസിഡന്റായിരുന്ന ജെറാൾഡ് ഫോർഡിനും ഭാര്യ ബെറ്റി ഫോർഡിനുമെപ്പം, 1976 മാർച്ച് 30ന് നടന്ന അത്താഴ വിരുന്നിന് ശേഷം.
1972 ഡിസംബർ 24ന് സ്വകാര്യ ചടങ്ങിൽ വെച്ച് അലിയയുടെ ഹുസൈൻ രാജാവുമായുള്ള വിവാഹം നടന്നു.
ഇതോടെ, അലിയാ അൽ ഹുസൈൻ രാജ്ഞിയയായി അറിയപ്പെട്ടു.
ഹയാ രാജകുമാരിയും അലി രാജകുമാരനും.
കൂടാതെ, അഞ്ചു വയസ്സുകാരനായ അബിർ എന്ന ഒരു ഫലസ്തീനി ബാലികയെ ഇവർ ദത്തെടുത്തു വളർത്തിയിരുന്നു.
അമ്മാൻ എയർപോർട്ടിന് സമീപത്തെ ഫലസ്ഥീനി അഭയാർത്ഥി ക്യാംപിൽ  നടന്ന വിമാന അപകടത്തിൽ മാതാവ് മരണപ്പെട്ട കുട്ടിയായിരുന്നു അബിർ.
അലിമൊദിയാൻ
അലിമൊദിയാൻ Alimodian , ഔദ്യോഗികമായി Municipality of Alimodian , എന്നറിയപ്പെടുന്നു.
ഇത് ഒരു മൂന്നാം ക്ലാസ് മുനിസിപ്പാലിറ്റിയാണ്.
ഫിലിപ്പൈൻസിലെ ഇലോഇലോ പ്രവിശ്യയിലാണിത് സ്ഥിതിചെയ്യുന്നത്.
2015ലെ സെൻസസ് പ്രകാരം, 38,408 ആണ് ജനസംഖ്യ.
[./Alimodian,_Iloilo#cite_note-PSA15-06-3 [3] ]
ഈ മുനിസിപ്പാലിറ്റിക്ക് ആകെ 14,482 hectares (35,790 acres) വിസ്തീർണ്ണമാണുള്ളത്, ഇലോഇലോ പ്രവിശ്യയുടെ 2.89% ആണ് ഈ മുനിസിപ്പാലിറ്റി.
കൃഷിക്കായി വളഞ്ഞുപുളഞ്ഞ മലമ്പ്രദേശമാണുള്ളത്.
ഈ പ്രദേശത്തെ പടിഞ്ഞാറൻ വിസായാസിന്റെ വാഴപ്പഴക്കൃഷിയുടെ കേന്ദ്രം എന്നാണു വിളിച്ചുവരുന്നത്.
ഇവിടെ ആ പ്രദേശത്തെ ഏറ്റവും മധുരമുള്ള വാഴപ്പഴം വളരുന്നു.
ഇവിടെ വാഴപ്പഴം മാത്രമല്ല, ചോലം, മാങ്ങ, കിഴങ്ങുവർഗ്ഗങ്ങൾ, മധുരക്കിഴങ്ങ്, പയറുവർഗ്ഗങ്ങൾ, തെങ്ങ് മുതലായവയും കാരറ്റ്, കോളിഫ്ലവർ, ബ്രാക്കോളി, സ്ട്രോബെറി എന്നിവയും കൃഷിചെയ്യുന്നു.
ഇലോഇലോ പ്രവിശ്യയിലെ സ്റ്റ്രോബറിയുടെ കേന്ദ്രമായും ഈ പ്രദേശം അറിയപ്പെടുന്നുണ്ട്.
പേരിന്റെ ഉത്ഭവം The name of the town was named after this plant alimodia or alimodias, the old Visayan name for Coix lachryma-jobi.
അലിമോദിയ alimodia or alimodias , the old Visayan name for Coix lachryma-jobi , എന്ന പുല്ല് വർഗത്തിൽപ്പെട്ട സസ്യം വളരെയധികം ഇവിടെക്കാണാമെന്നതുകൊണ്ടാണീ പേര് വന്നത്.
ഈ സസ്യത്തിന്റെ കായ കൊണ്ട് ചിലർ മാലകോർക്കുമായിരുന്നു.
അലിയാറ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Aliyar
കണ്ണാടിപ്പുഴയുടെ ഒരു പോഷകനദിയാണ് അലിയാറ്.
കേരളത്തിലെ രണ്ടാമത്തെ നീളം കൂ‍ടിയ നദിയായ ഭരതപ്പുഴയുടെ ഒരു പ്രധാന പോഷകനദിയാണ് കണ്ണാ‍ടിപ്പുഴ.
ഇവയും കാണുക ഭാരതപ്പുഴ - പ്രധാന നദി കണ്ണാ‍ടിപ്പുഴ - ഭാരതപ്പുഴയുടെ ഒരു പ്രധാന പോഷകനദി.
അലിയോറേമസ് ഇംഗ്ലീഷ് വിലാസം https://ml.wikipedia.org/wiki/Alioramus
തെറാപ്പോഡ വിഭാഗത്തിൽ പെട്ട ഒരു ദിനോസറാണ് അലിയോറേമസ് .
അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന ഇവയുടെ ഫോസ്സിൽ കണ്ടു കിട്ടിയിട്ടുള്ളത് മഗോളിയയിൽ നിന്നും ആണ്.
റ്റിറാനോസോറിഡ് ജനുസിൽ പെട്ട ഇവക്ക് ടർബോസോറസ് , റ്റിറാനോസോറസ് എന്നീ ദിനോസറുകളുമായി അടുത്ത സാമ്യം ഉണ്ട്
പക്ഷേ ഇവക്ക് അവയെക്കാളും  വലിപ്പം കുറവാണ്.
ഇടത്തരം വലിപ്പമുള്ള ദിനോസറുകളായിരുന്നു അലിയോറാമസ്കൾ.
ഏകദേശം 5 - 6 മീറ്റർ (16 to 20 അടി) നീളവും ആണ് കണക്കാക്കപ്പെട്ടിരിക്കുന്നത്.
അവലംബം പുറത്തേക്കുള്ള കണ്ണികൾ Alioramus remotus at DinoData.org Archived 2007-02-20 at the Wayback Machine .
Alioramus remotus at  The Theropod Database Skull image of Alioramus at Illustration showing the pieces found of Alioramus altai .
അലിയം രോത്തി ഇംഗ്ലീഷ് വിലാസം https://ml.wikipedia.org/wiki/Allium_rothii
അലിയം രോത്തി ( Allium rothii ) ഇസ്രായേൽ , പലസ്തീൻ , സിറിയ , ഈജിപ്ത് , ജോർദാൻ എന്നിവിടങ്ങളിൽ കാണപ്പെടുന്ന ഒരു സസ്യമാണ്.
ബൾബ് എന്നറിയപ്പെടുന്ന ഭൂകാണ്ഠത്തിൽ നിന്നുണ്ടാകുന്ന വാർഷികസസ്യത്തിൽ അമ്പൽ (umbel) പൂക്കുലകൾ കാണപ്പെടുന്നു.
ദളപുടങ്ങൾ വെള്ള നിറത്തിലും കേസരവും അണ്ഡാശയവും പർപ്പിൾ നിറത്തിലും കാണപ്പെടുന്നു.
അലക്സ് പോൾ ഇംഗ്ലീഷ് വിലാസം https://ml.wikipedia.org/wiki/Alex_Paul
മലയാളചലച്ചിത്രമേഖലയിലെ ഒരു സംഗീത സംവിധായകനാണ് അലക്സ് പോൾ .
നടനും, സംവിധായകനും, നിർമ്മാതാവുമായ ലാൽ അലക്സ് പോളിന്റെ ജ്യേഷ്ഠനാണ്.
2004-ൽ പുറത്തിറങ്ങിയ ചതിക്കാത്ത ചന്തു എന്ന ചിത്രത്തിനു വേണ്ടി സംഗീത സംവിധാനം നിർവ്വഹിച്ചുകൊണ്ടാണ് അലക്സ് പോൾ തന്റെ ചലച്ചിത്ര ജീവിതം ആരംഭിക്കുന്നത്.
എം.എ. പോൾ-ഫിലോമിന ദമ്പതികളുടെ രണ്ടാമത്തെ മകനായി കൊച്ചിയിലാണ് അലക്സ് പോൾ ജനിച്ചത്.
തൃപ്പൂണിത്തുറയിലുള്ള ആർ.എൽ.വി (RLV) കോളേജിൽ നിന്ന്, കർണ്ണാടിക് സംഗീതത്തിൽ ബിരുദം നേടിയിട്ടുള്ള അലക്സ് പോൾ,സംഗീത ഉപകരണങ്ങൾ ഉപയോഗിക്കാൻ പഠിച്ചത് ‍കൊച്ചിൻ കലാഭവനിൽ നിന്നാണ്.
റാഫി മെക്കാർട്ടിൻ സംവിധാനം ചെയ്ത ചതിക്കാത്ത ചന്തു (2004) എന്ന ചിത്രത്തിലൂടെയാണ് അലക്സ് പോൾ ചലച്ചിത്രത്തിലേക്കെത്തിയത്.
ഈ ചിത്രം നിർമ്മിച്ചത് ഇദ്ദേഹത്തിന്റെ ജ്യേഷ്ഠനായ ലാൽ തന്നെയാണ്.
അലക്സ് പോളും, വയലാർ ശരത്ചന്ദ്രവർമ്മയും തമ്മിലുള്ള സംഗീത കൂട്ടുകെട്ട് ശ്രദ്ധേയമാണ്.
ഇവരുടെ കൂട്ടുകെട്ടിൽ ധാരാളം നല്ല ഗാനങ്ങൾ പിറവിയെടുത്തിട്ടുണ്ട്.
രാജമാണിക്യം, ക്ലാസ്സ് മേറ്റ്സ്, വാസ്തവം, മായാവി, ചോക്ലേറ്റ്, തലപ്പാവ്, 2 ഹരിഹർ നഗർ , തുടങ്ങിയ ചിത്രങ്ങളിലെ ഇദ്ദേഹം സംവിധാനം ചെയ്ത ഗാനങ്ങൾ ഏറെ ജനശ്രദ്ധയാകർഷിച്ചിവയാണ്.
ചലച്ചിത്രങ്ങൾ 2004 - ചതിക്കാത്ത ചന്തു 2004 - ബ്ലാക്ക് 2005 - തൊമ്മനും മക്കളും 2005 - അച്ഛൻ ഉറങ്ങാത്ത വീട് 2005 - രാജമാണിക്യം 2006 - തുറുപ്പു ഗുലാൻ 2006 - തന്ത്ര 2006 - ക്ലാസ്സ് മേറ്റ്സ് 2006 - പോത്തൻ വാവ 2006 - വാസ്തവം 2006 - ബാബ കല്ല്യാണി 2007 - ഇൻസ്പെക്ടർ ഗരുഡ് 2007 - മായാവി 2007 - പന്തയക്കോഴി 2007 - ഹലോ 2007 - ചോക്ലേറ്റ് 2007 - കംഗാരു 2008 - പരുന്ത് 2008 - തലപ്പാവ് 2009 - ഭാര്യ സ്വന്തം സുഹൃത്ത് 2009 - 2 ഹരിഹർ നഗർ 2010 - ഇൻ ഗോസ്റ്റ് ഹൗസ് ഇൻ 2012 - മാഡ് ഡാഡ് 2014 - ജോൺ ഹോനായ് 2016-കിംഗ്‌ ലയർ അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ
അലക്സ് മാത്യു ഇംഗ്ലീഷ് വിലാസം https://ml.wikipedia.org/wiki/Alex_Mathew
പ്രമുഖ ഭാരതീയ ശിൽപ്പിയും അദ്ധ്യാപകനുമാണ് അലക്സ് മാത്യു (ജനനം:).
ചിത്രകാരൻ കെ.പി. കൃഷ്ണകുമാറിന്റെ നേതൃത്ത്വത്തിൽ പ്രവർത്തിച്ചിരുന്ന റാഡിക്കൽ ഗ്രൂപ്പിന്റെ പ്രവർത്തനങ്ങളിൽ സജീവമായിരുന്നു.
തിരുവനന്തപുരം കോളേജ് ഓഫ് ഫൈൻ ആർട്സ് , ബറോഡ എം.എസ് സർവകലാശാല , എച്ച്.എഫ്.ബി.കെ, ബർലിൻ എന്നിവടങ്ങളിലായി കലാ പഠനം പൂർത്തിയാക്കി.
തൃശൂരിലെ ശക്തൻ തമ്പുരാൻ സ്മാരകത്തിലെ ശിൽപ്പം ഇദ്ദേഹത്തിന്റേതാണ്.
ബറോഡ എം.എസ്. സർവകലാശാലയിലും തൃപ്പൂണിത്തുറ ആർ.എൽ.വി കോളേജിലും അദ്ധ്യാപകനായിരുന്നു.
ഇപ്പോൾ എസ്.എൻ. സ്കൂൾ ഓഫ് പെർഫോമിങ് ആർട്സ്, ഹൈദരാബാദ് കേന്ദ്ര സർവകലാശാലയിലെ അദ്ധ്യാപകനാണ്.
പ്രദർശനങ്ങൾ റാഡിക്കൽ ഗ്രൂപ്പിന്റെ "ക്വസ്റ്റ്യൻസ് ആൻഡ് ഡയലോഗ്" 1986 സമകാലീന ഇന്ത്യൻ കലയുടെ 100 വർഷങ്ങൾ - നാഷണൽ ഗ്യാലറി ഓഫ് മോഡേൺ ആർട്ട് 1994 (ഗീത കപൂർ ക്യൂറേറ്റ് ചെയ്തത്) എൻ.എൻ. റിംസൺ.
ജസ്റ്റിൻ പൊന്മണി എന്നിവരുമൊത്ത് ഗ്രൂപ്പ് പ്രദർശനം (ബോംബെ ആർട് ഗ്യാലറി) ഡബിൾ എൻഡേഴ്സ് (ബോസ് കൃഷ്ണമചാരി ക്യൂറേറ്റ് ചെയ്തത്) ഇന്റർനാഷണൽ ആർടിസ്റ്റ്സ് ക്യാംപ് (കൊസാവോ)2005 കൊച്ചി-മുസിരിസ് ബിനാലെയിൽ
കൊച്ചി-മുസിരിസ് ബിനാലെയിൽ പെപ്പർഹൗസിന്റെ നടുത്തളത്തിൽ കൂറ്റൻ നങ്കൂരത്തിന്റെ ഇൻസ്റ്റളേഷൻ ഒരുക്കിയിരുന്നു.
അവലംബം ↑ ↑ പുറം കണ്ണികൾ കൊച്ചി-മുസിരിസ് ബിനാലെ Archived 2013-07-01 at the Wayback Machine .
അലക്സിസ് സ്മിത്ത് ഇംഗ്ലീഷ് വിലാസം https://ml.wikipedia.org/wiki/Alexis_Smith
മാർഗരറ്റ് അലക്സിസ് സ്മിത്ത് (ജീവിതകാലം: ജൂൺ 8, 1921 - ജൂൺ 9, 1993) കനേഡിയൻ വംശജയായ നാടക, സിനിമാ, ടെലിവിഷൻ നടിയും അതോടൊപ്പം ഒരു ഗായികയുമായിരുന്നു.
1940 കളിൽ നിരവധി പ്രമുഖ ഹോളിവുഡ് ചലച്ചിത്രങ്ങളിൽ നിരവധി വേഷങ്ങൾ അവതരിപ്പിച്ച അവർ 1970 കളിൽ ബ്രോഡ്‌വേ നാടകവേദികളിൽ ശ്രദ്ധേയമായി പ്രവർത്തിക്കുകയും 1972 ൽ സ്റ്റീഫൻ സോൺ‌ഹൈം-ജെയിംസ് ഗോൾഡ്മാൻ ടീമിന്റെ സംഗീത നൃത്ത നാടകമായ ഫോളീസിലെ വേഷത്തിന്റെപേരിൽ ഒരു ടോണി അവാർഡ് നേടുകയും ചെയ്തിരുന്നു.
ബ്രിട്ടീഷ് കൊളംബിയയിലെ പെന്റിക്റ്റണിൽ ഗ്ലാഡിസ് മാബെൽ ഫിറ്റ്സ്-സിമ്മൺസ് (കനേഡിയൻ സ്വദേശി), അലക്സാണ്ടർ സ്മിത്ത് (ഒരു സ്കോട്ട് വംശജൻ) എന്നീ ദമ്പതികളുടെ പുത്രിയായി അലക്സിസ് സ്മിത്ത് ജനിച്ചു.
സ്മിത്തിന് ഏകദേശം ഒരു വയസ് പ്രായമുള്ളപ്പോൾ അവരുടെ കുടുംബം അമേരിക്കൻ ഐക്യനാടുകളിലെ ലോസ് ആഞ്ചെലസിലേക്ക് താമസം മാറി.
1939-ൽ മാതാപിതാക്കൾ സ്വാഭാവിക യു.എസ്. പൗരന്മാരായിത്തീർന്നതിലൂടെ സ്മിത്തിനും അമേരിക്കൻ പൗരത്വം ലഭിച്ചു.
ലോസ് ആഞ്ചെലസിൽ ബാല്യകാലം ചെലവഴിച്ച് സ്മിത്ത് ഭാവിയുടെ വാഗ്ദാനങ്ങളായിരുന്ന നടി നാനെറ്റ് ഫാബ്രെ ഉൾപ്പെടെയുള്ളവരോടൊപ്പം ഹോളിവുഡ് ഹൈസ്കൂളിൽ വിദ്യാഭ്യാസത്തിന് ചേർന്നു.
ഹോളിവുഡ് ബൗൾ എന്ന നടനശാലയിൽ സ്മിത്ത് തന്റെ പ്രൊഫഷണൽ അരങ്ങേറ്റ ബാലെ അവതരിപ്പിച്ചു.
1940 ൽ ലോസ് ആഞ്ചെലസ് സിറ്റി കോളേജിൽ ഒരു സ്കൂൾ നാടകത്തിൽ അഭിനയിച്ചിരുന്ന സ്മിത്തിനെ വാർണർ ബ്രദേഴ്‌സിലെ ഒരു ടാലന്റ് സ്കൗട്ടാണ് കണ്ടെത്തിയത്.
കോളേജ് വിദ്യാഭ്യാസകാലത്ത് ഒരു ടാലന്റ് സ്കൗട്ട് കണ്ടെത്തിയതിനുശേഷം, സ്മിത്ത് വാർണർ ബ്രദേഴ്സുമായി ഒരു കരാറിൽ ഒപ്പിട്ടു.
അവരുടെ ആദ്യകാല ചലച്ചിത്ര വേഷങ്ങൾ അപ്രധാനമായ ബിറ്റ് ഭാഗങ്ങളായിരുന്നതോടൊപ്പം കരിയറിന് ആക്കം കൂട്ടാൻ വർഷങ്ങളെടുക്കുകയും ചെയ്തു.
ഡൈവ് ബോംബർ (1941) എന്ന ചലച്ചിത്രത്തിൽ എറോൾ ഫ്ലിനൊപ്പം നായികയായി അഭിനയിച്ചതാണ് അവരുടെ ആദ്യത്തെ അംഗീകാരം നേടിയ വേഷം.
ഭാവി ഭർത്താവ് ക്രെയ്ഗ് സ്റ്റീവൻസിനൊപ്പം സ്റ്റീൽ എഗെയിൻസ്റ്റ് ദി സ്കൈ (1941) എന്ന ചിത്രത്തിൽ അഭിനിയിച്ചു.
ദി കോൺസ്റ്റന്റ് നിംഫ് (1943) എന്ന ചിത്രത്തിലെ അഭിനയം മികച്ച സ്വീകാര്യത നേടുകയും വലിയ ചിത്രങ്ങളിലേയ്ക്കു കരാർ ചെയ്യപ്പെടുന്നതിനിടയാക്കുകയും ചെയ്തു.
1940 കളിൽ, ജെന്റിൽമാൻ ജിം (1942), സാൻ അന്റോണിയോ (1945) (അതിൽ "സം സൺഡേ മോണിംഗ്" എന്ന പ്രശസ്തമായ ബല്ലാഡിന്റെ പ്രത്യേക പതിപ്പ് ആലപിച്ചു) എന്നീ ചിത്രങ്ങളിൽ എറോൾ ഫ്ലിൻ , ദി അഡ്വഞ്ചേഴ്സ് ഓഫ് മാർക്ക് ട്വെയ്ൻ (1944) എന്ന ചിത്രത്തിൽ ഫ്രെഡ്രിക് മാർച്ച് , കോൺഫ്ലിക്റ്റ് (1945), ദ ടു മിസ്സിസ് കരോൾസ് (1947) എന്നീ ചിത്രങ്ങളിൽ ഹംഫ്രി ബൊഗാർട്ട് , അമേരിക്കൻ സംഗീതജ്ഞനായിരുന്ന കോളിന്റേയും പത്നി ലിൻഡാ പോർട്ടറുടേയും ജീവിതകഥയെ ആസ്പദമാക്കി നിർമ്മിക്കപ്പെട്ട നൈറ്റ് ആന്റ ഡേയിൽ (1946) കാരി ഗ്രാന്റ് , അവരുടെ പ്രിയപ്പെട്ട വേഷം അവതരിപ്പിച്ച ഹിയർ കംസ് ദി ഗ്രൂം (1951) എന്ന ചിത്രത്തിൽ ബിംഗ് ക്രോസ്ബി എന്നിവരുൾപ്പെടെ അക്കാലത്തെ ഏറ്റവും ജനപ്രിയരായ ചില പുരുഷതാരങ്ങൾക്കൊപ്പം അവർ പ്രത്യക്ഷപ്പെട്ടു.
സ്മിത്തിന്റെ മറ്റ് ചിത്രങ്ങളിൽ റാപ്സോഡി ഇൻ ബ്ലൂ (1945), ഓഫ് ഹ്യൂമൻ ബോണ്ടേജ് (1946), പോൾ ന്യൂമാനോടൊപ്പം പ്രത്യക്ഷപ്പെട്ട ദി യംഗ് ഫിലാഡെൽഫിയൻസ് (1959) എന്നിവ ഉൾപ്പെടുന്നു.
ഡീൻ മാർട്ടിൻ , ജെറി ലൂയിസ് ദ്വയങ്ങളുടെ 1952 ജനുവരി 25 ലെ റേഡിയോ (എൻ‌ബിസി) പ്രക്ഷേപണത്തിലും അവർ സഹകരിച്ചിരുന്നു.
സ്റ്റേജ് കരിയർ
സ്മിത്ത് വാർണർ ബ്രദേഴ്‌സുമായി കരാറിലായിരിക്കുമ്പോൾ, സഹ നടൻ ക്രെയ്ഗ് സ്റ്റീവൻസിനെ കണ്ടുമുട്ടുകയും 1944 ൽ അവർ വിവാഹിതരാകുകയും ചെയ്തു.
പിന്നീടുള്ള വർഷങ്ങളിൽ, സ്മിത്ത് 1955 ലെ ദേശീയ കമ്പനിയുടെ പ്ലെയിൻ ആൻഡ് ഫാൻസി , ജീൻ കെറിന്റെ മേരി, മേരി , കാക്റ്റസ് ഫ്ലവർ എന്നിവയുൾപ്പെടെയുള്ളവയിൽ ഭർത്താവിനൊപ്പം സഹതാരമായി നിരവധി സ്റ്റേജ് ഹിറ്റുകളുമായി പര്യടനം നടത്തിയിരുന്നു.
ഏറെക്കാലമായി കാത്തിരുന്ന ബ്രോഡ്‌വേ അരങ്ങേറ്റമായ ഹാൾ പ്രിൻസിന്റെ നിർമ്മാണത്തിൽ സ്റ്റീഫൻ സോൺ‌ഹൈംസ് രചിച്ച ഫോളീസ് എന്ന സംഗീത നാടകത്തിലെ അഭിനയത്തിനും നൃത്തത്തിനും ലഭിച്ച നിരൂപക പ്രശംസയുടെ ഫലമായി, ടൈം മാസികയുടെ 1971 മെയ് 3 ലക്കത്തിന്റെ കവറിൽ സ്മിത്ത് പ്രത്യക്ഷപ്പെട്ടിരുന്നു.
1972 ൽ ഒരു സംഗീത നാടകത്തിലെ മികച്ച നടിക്കുള്ള ടോണി അവാർഡ് നേടി.
1936 ലെ അമേരിക്കൻ നാടകത്തിന്റെ പുനർനിർമ്മാണമായ ദി വുമൺ (1973), വില്യം ഇംഗെയുടെ ഹ്രസ്വകാല നാടകമായ പിക്നിക്കിന്റെ പുനർനിർമ്മാണമായ സമ്മർ ബ്രേവ് (1975), സ്മിത്തിന്റെ അഭിനയത്തിന് മറ്റൊരു ടോണി നാമനിർദ്ദേശം നേടിക്കൊടുത്തുവെങ്കിലും ഹ്വസ്വകാല പ്രദർശനത്തിനുശേഷം അവസാനിപ്പിച്ച ദുരന്ത നടകമായ പ്ലാറ്റിനം (1978) എന്നിവയിലൂടെ 1970 കളിലും അവരുടെ സ്റ്റേജ് കരിയർ തുടർന്നു.
അപ്ലോസ് എന്ന എന്ന സംഗീത നാടകം നിരവധി പ്രാദേശിക നിർമ്മാണക്കമ്പനികളോടൊപ്പം അഭിനയിച്ച അവർ ദ ബെസ്റ്റ് ലിറ്റിൽ വോർഹൌസ് ഇൻ ടെക്സാസ് എന്ന സംഗീത നാടകത്തിലെ മാഡം എന്ന വേഷവുമായി ലോസ് ആഞ്ചലെസിലെ ഏഴ് മാസത്തെ പ്രദർശനം ഉൾപ്പെടെ ഒരു വർഷത്തിലേറെക്കാലം പര്യടനം നടത്തി.
പിൽക്കാല വേഷങ്ങൾ
കിർക്ക് ഡഗ്ലസിനൊപ്പം ജാക്വലിൻ സൂസന്റെ നോവലിനെ ആസ്പദമാക്കി നിർമ്മിക്കപ്പെട്ട വൺസ് ഈസ് നോട്ട് ഇനഫ് (1975) എന്ന സിനിമയിലൂടെ തന്റെ 54 ആം വയസ്സിൽ താര പരിവേഷവുമായി സ്മിത്ത് സിനിമാ രംഗത്തേയ്ക്കു മടങ്ങിയെത്തുകയും, തൊട്ടടുത്ത വർഷം ദി ലിറ്റിൽ ഗേൾ ഹു ലൈവ് ഡൌൺ ലെയ്ൻ എന്ന ചിത്രത്തിൽ മാർട്ടിൻ ഷീൻ, ജോഡി ഫോസ്റ്റർ എന്നിവരോടൊപ്പം പ്രത്യക്ഷപ്പെടുകയും 1978 ൽ കേസീസ് ഷാഡോ എന്ന ചിത്രത്തിൽ വാൾട്ടർ മാത്താവുവിനൊപ്പം അഭിനിയിക്കുകയും ചെയ്തു.
അവരുടെ പിന്നീടുള്ള ചലച്ചിത്ര വേഷങ്ങളിലൊന്ന് ഡഗ്ലസും അദ്ദേഹത്തിന്റെ പതിവു സഹനടനായ ബർട്ട് ലാൻകാസ്റ്ററുമായി വീണ്ടും ഒന്നിച്ചു പ്രത്യക്ഷപ്പെട്ട ടഫ് ഗൈസ് (1986) എന്ന കോമഡി ചിത്രമായിരുന്നു.
മസ്തിഷ്ക അർബുദം ബാധിച്ച് 1993 ജൂൺ 9 ന് ലോസ് ആഞ്ചെലസിൽവച്ച് അലക്സിസ് സ്മിത്ത് അവരുടെ 72-ാം ജന്മദിനത്തിന്റെ പിറ്റേന്ന് അന്തരിച്ചു.
മക്കളില്ലായിരുന്ന അവരോടൊപ്പം അന്ത്യസമയത്ത്  49 വർഷക്കാലം ഒപ്പം ജീവിച്ച ഭർത്താവ് ക്രെയ്ഗ് സ്റ്റീവൻസാണുണ്ടായിരുന്നത്.
സ്മിത്തിന്റെ അവസാന ചിത്രമായ ദി ഏജ് ഓഫ് ഇന്നസെൻസ് (1993) അവരുടെ മരണശേഷം താമസിയാതെ പുറത്തിറങ്ങി.
മൃതദേഹം ദഹിപ്പിച്ചതിനുശേഷം ചിതാഭസ്മം പസഫിക് സമുദ്രത്തിൽ വിതറി.
അവലംബം ↑ Bubbeo 2001, p. 211 .
↑ Monush 2003, pg.
69 .
↑ Donnelley 2005, p. 867.
↑ Variety 1993.
↑ Maltin 1994, p. 824.
↑ Cozad 2006, p. 112.
അലക്സ് ഓക്‌സ്‌ലേഡ്-ചേംബർ‌ലിൻ
ഒരു ഇംഗ്ലീഷ് പ്രൊഫഷണൽ ഫുട്ബോൾ കളിക്കാരനാണ് അലക്സാണ്ടർ മാർക്ക് ഡേവിഡ് ഓക്സ്ലേഡ്-ചേംബർ‌ലിൻ (ജനനം: 1993 ഓഗസ്റ്റ് 15).
പ്രീമിയർ ലീഗ് ക്ലബ്ബായ ലിവർപൂളിനും ഇംഗ്ലണ്ട് ദേശീയ ഫുട്ബാൾ ടീമിനും വേണ്ടി മധ്യനിരയിൽ കളിക്കുന്നു.
2010–11 സീസണിൽ സതാംപ്ടൺ ടീമിലൂടെ ശ്രദ്ധേയനായ ചേംബർ‌ലിൻ 2011 ആഗസ്റ്റിൽ ആഴ്സണലിൽ ചേർന്നു.
ക്ലബിനായുള്ള തന്റെ ആദ്യ മൂന്ന് മത്സരങ്ങളിൽ രണ്ടുതവണ സ്കോർ ചെയ്ത അദ്ദേഹം യുവേഫ ചാമ്പ്യൻസ് ലീഗ് ചരിത്രത്തിലെ ഏറ്റവും പ്രായം കുറഞ്ഞ ഇംഗ്ലീഷ് ഗോൾ സ്‌കോററായി.
ആഴ്സണലിനൊപ്പം ചിലവഴിച്ച ആറ് സീസണുകളിൽ 198 മത്സരങ്ങൾ കളിക്കുകയും 20 ഗോളുകൾ നേടുകയും, മൂന്ന് തവണ എഫ്എ കപ്പ് നേടുകയും ചെയ്തു.
2017 ഓഗസ്റ്റിൽ ചേംബർ‌ലിൻ ലിവർപൂൾ ക്ലബ്ബിൽ ചേർന്നു.
2012 മെയ് 26 ന് നോർവേക്കെതിരെ നടന്ന സൗഹൃദ മത്സരത്തിൽ ഇംഗ്ലണ്ട് സീനിയർ ടീമിനായി ഓക്‌സ്‌ലേഡ്-ചേംബർ‌ലിൻ അരങ്ങേറ്റം കുറിച്ചു.
ഇതിനെത്തുടർന്ന്, യുവേഫ യൂറോ 2012 നുള്ള ഇംഗ്ലണ്ട് ടീമിലേക്ക് തിരഞ്ഞെടുക്കപ്പെട്ടു.
വെയ്ൻ റൂണിക്ക് ശേഷം യൂറോപ്യൻ ചാമ്പ്യൻഷിപ്പിൽ ഇംഗ്ലണ്ടിനെ പ്രതിനിധീകരിക്കുന്ന രണ്ടാമത്തെ ഏറ്റവും പ്രായം കുറഞ്ഞ കളിക്കാരനായി ചേംബർ‌ലിൻ.
2014 ഫിഫ ലോകകപ്പ് ടീമിലും ചേംബർ‌ലിൻ ഇടംനേടി.
കരിയർ സ്ഥിതിവിവരക്കണക്കുകൾ ക്ലബ് Oxlade-Chamberlain playing for Arsenal in 2012 പുതുക്കിയത്: match played 11 March 2020 Appearances and goals by club, season and competition Club Season League FA Cup League Cup Europe Other Total Division Apps Goals Apps Goals Apps Goals Apps Goals Apps Goals Apps Goals Southampton 2009–10 League One 2 0 0 0 0 0 — 0 0 2 0 2010–11 League One 34 9 4 0 2 1 — 1 0 41 10 Total 36 9 4 0 2 1 — 1 0 43 10 Arsenal 2011–12 Premier League 16 2 3 0 3 1 4 1 — 26 4 2012–13 Premier League 25 1 2 0 2 1 4 0 — 33 2 2013–14 Premier League 14 2 4 1 0 0 2 0 — 20 3 2014–15 Premier League 23 1 3 0 1 0 9 2 1 0 37 3 2015–16 Premier League 22 1 3 0 2 0 5 0 1 1 33 2 2016–17 Premier League 29 2 6 0 3 3 7 1 — 45 6 2017–18 Premier League 3 0 — — — 1 0 4 0 Total 132 9 21 1 11 5 31 4 3 1 198 20 Liverpool 2017–18 Premier League 32 3 2 0 1 0 7 2 — 42 5 2018–19 Premier League 2 0 0 0 0 0 0 0 — 2 0 2019–20 Premier League 21 3 2 0 2 1 5 3 4 0 34 7 Total 55 6 4 0 3 1 12 5 4 0 78 12 Career total 223 24 29 1 16 7 43 9 8 1 319 42 അന്താരാഷ്ട്ര മത്സരങ്ങൾ പുതുക്കിയത്: match played 17 November 2019 ദേശീയ ടീം വർഷം മത്സരങ്ങൾ ഗോളുകൾ ഇംഗ്ലണ്ട് 2012 9 1 2013 4 2 2014 7 1 2015 4 1 2017 6 1 2018 2 0 2019 3 1 Total 35 7 അന്താരാഷ്ട്ര ഗോളുകൾ പുതുക്കിയത്: match played 17 November 2019.
England score listed first, score column indicates score after each Oxlade-Chamberlain goal.
International goals by date, venue, cap, opponent, score, result and competition No. Date Venue Cap Opponent Score Result Competition Ref. 1 12 October 2012 Wembley Stadium , London, England 8 San Marino 5–0 5–0 2014 FIFA World Cup qualification 2 22 March 2013 San Marino Stadium , Serravalle, San Marino 10 San Marino 2–0 8–0 2014 FIFA World Cup qualification 3 2 June 2013 Maracanã Stadium , Rio de Janeiro, Brazil 12 ബ്രസീൽ 1–1 2–2 Friendly 4 18 November 2014 Celtic Park , Glasgow, Scotland 20 സ്കോട്ട്ലൻഡ് 1–0 3–1 Friendly 5 12 October 2015 LFF Stadium , Vilnius, Lithuania 24 ലിത്ത്വാനിയ 3–0 3–0 UEFA Euro 2016 qualification 6 10 June 2017 Hampden Park , Glasgow, Scotland 26 സ്കോട്ട്ലൻഡ് 1–0 2–2 2018 FIFA World Cup qualification 7 14 November 2019 Wembley Stadium , London, England 34 മോണ്ടിനെഗ്രോ 1–0 7–0 UEFA Euro 2020 qualification ബഹുമതികൾ
സതാംപ്ടൺ ഫുട്ബോൾ ലീഗ് വൺ റണ്ണർഅപ്പ്: 2010–11
ആഴ്സണൽ എഫ്എ കപ്പ് : 2013–14,  2014–15,  2016–17 എഫ്എ കമ്മ്യൂണിറ്റി ഷീൽഡ് : 2014,  2015,  2017
ലിവർപൂൾ യുവേഫ ചാമ്പ്യൻസ് ലീഗ് : 2018–19 യുവേഫ സൂപ്പർ കപ്പ് : 2019 ഫിഫ ക്ലബ് ലോകകപ്പ് : 2019
വ്യക്തിഗത ബഹുമതികൾ പി‌എഫ്‌എ ടീം ഓഫ് ദ ഇയർ : 2010–11 ലീഗ് വൺ ലിവർപൂൾ ഗോൾ ഓഫ് സീസൺ: 2017–18 അവലംബം ബാഹ്യ ലിങ്കുകൾ ലിവർപൂൾ എഫ്‌സി വെബ്‌സൈറ്റിലെ പ്രൊഫൈൽ Alex Oxlade-Chamberlain
അലക്സ് ഫെർഗൂസൺ ഇംഗ്ലീഷ് വിലാസം https://ml.wikipedia.org/wiki/Alex_Ferguson
സർ അലക്സ് , ഫെർഗി എന്നീ പേരുകളിൽ അറിയപ്പെടുന്ന സർ അലക്സാണ്ടർ ചാപ്മാൻ "അലക്സ്" ഫെർഗൂസൺ മുൻ സ്കോട്ടിഷ് ഫുട്ബോൾ താരവും ഇംഗ്ലീഷ് ക്ലബ്ബായ മാഞ്ചസ്റ്റർ യുണൈറ്റഡിന്റെ മാനേജറുമായിരുന്നു.
സ്കോട്ട്‌ലന്റിലെ ഈസ്റ്റ് സ്റ്റിർളിങ്ഷയറും സെന്റ് മിറനുമാണ് ഇദ്ദേഹം ആദ്യകാലത്ത് കൈകാര്യം ചെയ്ത് ക്ലബ്ബുകൾ.
അതിനുശേഷം എട്ട് വർഷക്കാലം അബർഡീൻ ക്ലബ്ബിന്റെ മാനേജറായി പ്രവർത്തിക്കുക്കയും കാര്യമായ നേട്ടങ്ങളുണ്ടാക്കുകയും ചെയ്തു.
ജോക്ക് സ്റ്റീനിന്റെ മരണത്തേത്തുടർന്ന് ചുരുങ്ങിയ സമയത്തേക്ക് സ്കോട്ട്‌ലന്റ് ദേശീയ ടീമിന്റെ പരിശീലകനായി.
1986 നവംബറിൽ മാഞ്ചസ്റ്റർ യുണൈറ്റഡിന്റെ മാനേജറായി സ്ഥാനമേറ്റു.
24 വർഷമായി ആ സ്ഥാനത്ത് തുടരുന്ന ഇദ്ദേഹം 2010 ഡിസംബർ 19-ന് സർ മാറ്റ് ബുസ്ബിയെ മറികടന്ന് ക്ലബ്ബിന്റെ ചരിത്രത്തിൽ ഏറ്റവുമധികം കാലം മാനേജറായ വ്യക്തി എന്ന പദവി സ്വന്തമാക്കി.
ഈ കാലയളവിൽ പല പുരസ്കാരങ്ങളും ഇദ്ദേഹം നേടി.
ബ്രിട്ടിഷ് ഫുട്ബോൾ ചരിത്രത്തിൽ ഏറ്റവുമധികം തവണ "മാനേജർ ഓഫ് ദ ഇയർ" പുരസ്കാരം നേടിയതും ഇതിലുൾപ്പെടുന്നു.
11 പ്രീമിയർ ലീഗ് , 5 എഫ്.എ. കപ്പ് , 4 ലീഗ് കപ്പ് , 2 ചാമ്പ്യൻസ് ലീഗ് എന്നിവ അലക്സ് ഫെർഗൂസന്റെ നേതൃത്വത്തിൽ മാഞ്ചസ്റ്റർ യുണൈറ്റഡ് നേടി.
ഫുട്ബോളിനു നൽകിയ സംഭാവനകളെ മാനിച്ച് 1999-ൽ രാജ്യം ഇദ്ദേഹത്തെ നൈറ്റ് പദവി നൽകി ആദരിച്ചു.
"ഫ്രീഡം ഓഫ് സിറ്റി ഓഫ് അബർഡീൻ" പദവിയും ഇദ്ദേഹത്തിന് ലഭിച്ചിട്ടുണ്ട്.
ഊരാളി ഭാഷ ഇംഗ്ലീഷ് വിലാസം https://ml.wikipedia.org/wiki/Urali_(Language)
കന്നഡ ഭാഷയുമായി ബന്ധമുള്ള ഒരു തെക്കൻ ദ്രാവിഡഭാഷയാണ് ഊരാളി .
ഈ ഭാഷയിലെ പദസഞ്ചയത്തിന് മലയാളവുമായി 60%–71% തമിഴുമായി 54%–58% എന്നിങ്ങനെ സാമ്യമുണ്ട്.
മേമാറി , വഞ്ചിവയൽ എന്നിവിടങ്ങളിലെ രണ്ട് ഉൾ‌നാടൻ ആവാസകേന്ദ്രങ്ങളിൽ ഈ ഭാഷ സംസാരിക്കുന്നവരുണ്ട്.
തമിഴ്നാട്ടിലെ ഇരുളർക്കിടയിൽ ഈരാളി ഊരാളി എന്ന ഭാഷാഭേദവും നിലവിലുണ്ട്.
ഊരാളി ഇംഗ്ലീഷ് വിലാസം https://ml.wikipedia.org/wiki/Oorali
ഇടുക്കി ജില്ലയിലെ ഒരു ആദിവാസി ഗോത്രമാണ് ഊരാളി .
നരവംശ ശാസ്ത്രജ്ഞരുടെ നിഗമനപ്രകാരം ഇവർ നെഗ്രിറ്റോ വംശത്തിലാണ് ഉൾപ്പെടുന്നത്.
ചുരുണ്ട മുടിയും, കറുത്ത തൊലിയും, വട്ടത്തലയും, വീതിയേറിയ മൂക്കുമാണ് ഇവരുടെ പ്രത്യേകത.
കാട് വെട്ടുമ്പോഴും നിലമൊരുക്കി കൃഷിയിറക്കുമ്പോഴും വിളവെടുക്കുമ്പോഴും മരണാനന്തരചടങ്ങിലും കാതുകുത്ത്- തിരണ്ടുകല്യാണത്തിനും ഇവർ ഊരാളികൂത്ത് എന്നൊരു കലാരൂപം നടത്തുന്നു.